Cyber-shot Brukerveiledning
Skriv ut
Hovedsiden > Forholdsregler / Om dette kameraet > Forholdsregler > Forholdsregler

## Forholdsregler

Sikkerhetskopi av internminne og minnekort
Om databasefiler
Ikke bruk/oppbevar kameraet på følgende steder
Om transportering
Om driftstemperaturer
Om kondens
Funksjoner som er bygd inn i dette kameraet
Om bildedatakompatibilitet
Merknader om avspilling av filmer på andre enheter
Om skjermen og linsen

### Sikkerhetskopi av internminne og minnekort

Ikke slå av kameraet, ta ut batteriet eller fjerne minnekortet mens tilgangslampen er tent. Ellers kan data i internminnet eller minnekortet bli skadet. Ta en sikkerhetskopi for å beskytte dataen din.

### Om databasefiler

Når du setter inn et minnekort uten en databasefil i kameraet og slår på strømmen, brukes automatisk deler av minnekortets kapasitet til å opprette en databasefil. Det kan ta litt tid før du kan utføre neste operasjon.

### Ikke bruk/oppbevar kameraet på følgende steder

- På svært varme, kalde eller fuktige steder
  I enkelte situasjoner, for eksempel i en bil som står i solen, kan kamerahuset bli deformert. Dette kan føre til at kameraet slutter å virke som det skal.

- I direkte sollys eller i nærheten av en ovn
  Kamerahuset kan bli misfarget eller deformert, noe som kan føre til at kameraet slutter å virke som det skal.

- På et sted som er utsatt for vuggende bevegelser

- I nærheten av sterke magnetfelt

- På sandete eller støvete steder (DSC-TX100 / TX100V)
  Vær forsiktig så det ikke kommer sand eller støv inn i kameraet. Dette kan få kameraet til å slutte å virke som det skal, og i enkelte tilfeller vil det kunne oppstå feil som ikke kan repareres.

### Om transportering

- Ikke sett deg i en stol eller på et annet sted med kameraet i baklommen på bukser eller skjørt, da dette kan føre til skader på kameraet.

### Om driftstemperaturer

- Fotografering på svært kalde eller varme steder som avviker fra dette temperaturintervallet, anbefales ikke. Kameraet ditt er konstruert for bruk ved temperaturer som følger:

- DSC-TX10: mellom –10 og 40 °C.

- DSC-TX100 / TX100V: mellom 0 og 40 °C.

### Om kondens

- Hvis kameraet bringes direkte fra et kaldt til et varmt sted, kan fuktighet kondensere inne i og utenpå kameraet. Denne kondensen kan få kameraet til å slutte å virke som det skal.

- Hvis kondens oppstår, må du gjøre som følger:

- Ta ut batteriet og minnekortet og la dekslet på batteriet/minnekortet være åpent mens du legger kameraet ned på et tørt sted til fuktigheten har fordampet. (DSC-TX10)

- Slå av kameraet og vent ca. en time til kondensen har fordampet. (DSC-TX100 / TX100V)

Merk at om du forsøker å fotografere med kondens i linsen, vil du ikke få klare bilder.

### Funksjoner som er bygd inn i dette kameraet

- Denne håndboken beskriver hver av funksjonene til GPS-kompatible/inkompatible enheter, TransferJet-kompatible/inkompatible enheter, 1080 60i-kompatible enheter og 1080 50i-kompatible enheter.

- For å sjekke om kameraet ditt støtter GPS-funksjonen, kontrollerer du modellnavnet.

- GPS-kompatibel enhet: DSC-TX100V

- GPS-inkompatibel enhet: DSC-TX10 / TX100

- For å sjekke om kameraet ditt støtter TransferJet-funksjonen, og hvorvidt det er en 1080 60i-kompatibel enhet eller 1080 50i-kompatibel enhet, må du sjekke for følgende merker under kameraet.
  TransferJet-kompatibel enhet: (TransferJet)

- 1080 60i-kompatibel enhet: 60i

- 1080 50i-kompatibel enhet: 50i

- Mens du er ombord i et fly, er TransferJet-funksjonen slått av. I tillegg må du alltid følge alle bestemmelser som gjelder for hvor kameraet brukes.

- Ikke se på 3D-bilder som er tatt med dette kameraet for en lengre periode på 3D-kompatible skjermer.

- Når du ser på 3D-bilder tatt med dette kameraet på en 3D-kompatibel skjerm, kan du oppleve ubehag i form av slitne øyne, tretthet eller kvalme. For å forhindre disse symptomene, anbefaler vi at du tar hyppige pauser.
  Du må selv bestemme hvor lenge og ofte du trenger pauser, da dette varierer fra person til person. Hvis du opplever noen form for ubehag, må du slutte å se på 3D-bildene til du føler deg bedre, og ta kontakt med en lege hvis nødvendig. Du må også se bruksanvisningen som fulgte med enheten eller programvaren du har koblet til eller bruker med dette kameraet.

Vær obs på at barns syn fremdeles er under utvikling (dette gjelder spesielt barn under 6 år). Ta kontakt med en barnelege eller øyelege før du lar barnet ditt se på 3D-bilder, og sørg for at han/hun følger forholdsreglene over når det ser på slike bilder.

### Om bildedatakompatibilitet

- Kameraet samsvarer med DCF (Design rule for Camera File system) universal standard definert av JEITA (Japan Electronics and Information Technology Industries Association).

- Sony garanterer ikke at kameraet kan spille av bilder som er tatt eller redigert med annet utstyr, eller at annet utstyr vil kunne spille av bildet som er tatt med kameraet.

### Merknader om avspilling av filmer på andre enheter

- Dette kameraet bruker MPEG-4 AVC/H.264 High Profile for AVCHD-formatopptak. Filmer som er tatt i AVCHD-format med dette kameraet kan ikke spilles av på følgende enheter.

- Andre enheter som er kompatible med AVCHD-formatet som ikke støtter High Profile

- Enheter som ikke er kompatible med AVCHD-formatet

Dette kameraet bruker også MPEG-4 AVC/H.264 High Profile for MP4-formatopptak. Av denne årsaken, kan ikke filmer som er tatt i MP4-format spilles av på andre enheter enn de som støtter MPEG-4 AVC/H.264.

- Du kan kun spille av en disk med bildekvalitet av høy oppløsning (HD) på avspillingsenheter med AVCHD-format. En DVD-spiller eller DVD-opptaker kan ikke spille av en disk som er spilt inn i høyoppløsnings bildekvalitet (HD) fordi de ikke er kompatible med AVCHD-formatet. I tillegg, hvis du setter inn en disk med høyoppløsnings bildekvalitet (HD) i AVCHD-format i en DVD-spiller eller DVD-opptaker, kan det hende at du ikke kan løse ut disken.

### Om skjermen og linsen

- Skjermen produseres ved hjelp av ekstremt nøyaktig teknologi, noe som resulterer i at mer enn 99,99 % av bildeelementene (pikslene) er reelt operative. Det kan imidlertid forekomme at små svarte og/eller lyse punkter (med hvit, rød, blå eller grønn farge) vises på skjermen. Disse punktene er en normal følge av produksjonsprosessen og påvirker ikke opptaket.

- Hvis vanndråper eller andre væsker sprutes på skjermen og gjør den våt, må du straks tørke av skjermen med en myk klut. Hvis du lar skjermen være våt kan dette skade skjermens kvalitet og forårsake feilfunksjon. (DSC-TX100 / TX100V)

- Hvis skjermen eller linsen utsettes for direkte sollys i lengre perioder, kan det oppstå feil. Vær forsiktig med å legge kameraet i nærheten av vinduer eller utendørs.

- Ikke trykk mot skjermen. Skjermen kan bli misfarget eller en funksjonsfeil kan oppstå.

- I kalde omgivelser kan det hende at bildene henger igjen når de beveger seg på skjermen. Dette er ikke en feil.

- Ikke slå borti noe med linsen, og ikke bruk makt på den.

Til toppen