Cyber-shot Brukerveiledning
Skriv ut
Hovedsiden > Forholdsregler / Om dette kameraet > Forholdsregler > Vekselstrømadapter

## Vekselstrømadapter

- Den inkluderte vekselstrømadapteren er kun ment for dette kameraet. Ikke koble den til andre elektroniske enheter. Dette kan i så fall føre til funksjonsfeil. Du må også kun bruke en ekte Sony-vekselstrømadapter.

- Når strøm-/ladelampen på kameraet blinker under lading, må du ta ut det batteriet som lades, og deretter sette det samme batteriet ordentlig inn i kameraet igjen. Hvis strøm-/ladelampen blinker igjen, kan dette tyde på en feil ved batteriet, eller på at et batteri av en annen type enn den spesifiserte typen er satt inn. Kontroller at batteriet er av den spesifiserte typen. Hvis batteriet er av den spesifiserte typen, må du ta det ut, bytte det ut med et nytt eller et annet, og kontrollere om batteriet lades som det skal. Hvis batteriet lades som det skal, kan det ha oppstått en batterifeil.

- Hvis strøm-/ladelampen ikke lyser selv om vekselstrømadapteren er koblet til kameraet og stikkontakten, betyr dette at ladingen har midlertidig stanset og er i standby. Ladingen stopper automatisk og går over i standbymodus hvis temperaturen er høyere eller lavere enn den anbefalte driftstemperaturen. Når temperaturen er innenfor riktig temperaturområde igjen, fortsetter ladingen og strøm-/ladelampen tennes igjen. Vi anbefaler at batteriet lades opp i omgivelsestemperaturer på mellom 10 og 30 °C.

- Med den inkluderte vekselstrømadapteren, kan du lade opp batteriet som er satt inn i kameraet. Strømforsyning via en vekselstrømadapter i avspillingsmodus er også tilgjengelig. Strømforsyning via en vekselstrømadapter i opptaksmodus er derimot ikke tilgjengelig. Du trenger en AC-LS5-vekselstrømadapter (selges separat) og en VMC-MD3-kabel for flerbruksterminaler (selges separat) for å forsyne strøm fra stikkontakten under opptak.

Til toppen